## El Consell acorda prorrogar la reducció del 50 % en els preus del transport i la vigència de l’Abonament Temporal Gratuït per a joves

*** Merino: “El Govern Valencià aprova més nomenaments amb els millors perfils: persones solvents i amb experiència en les seues àrees d’acompliment”
* Pradas: “Davant de les 24 retallades injustificades d’aigua per a la Comunitat Valenciana, aquest Consell utilitzarà tots els mecanismes jurídics i polítics necessaris”**

El Ple del Consell ha acordat aprovar aquest divendres dos decrets llei per a prorrogar la reducció del 50 % en el preu dels abonaments i els títols multiviatge del transport públic de titularitat de la Generalitat, i la gratuïtat per a joves de menys de 31 anys. Així ho ha comunicat la consellera i portaveu del Consell, Ruth Merino, que ha comparegut en roda de premsa junt amb la consellera de Medi Ambient, Aigua, Infraestructures i Territori, Salomé Pradas, després de la reunió de l’executiu autonòmic.

Pradas ha indicat que el Consell “és molt conscient de les dificultats per les quals passen les famílies per a arribar a fi de mes i, per això, està decidit a posar tots els mitjans al seu abast per a atenuar els efectes d’aquesta complicada situació”.

Així mateix, hi ha afegit que “aquestes mesures no només incentiven l’estalvi, sinó que també suposen una invitació a tota la societat valenciana, castellonenca i alacantina al fet que coneguen els avantatges del transport públic i adopten un patró de mobilitat més equilibrat”.

A més, Merino ha informat sobre la pròrroga per quatre anys del conveni de col·laboració entre la Generalitat i la Universitat Miguel Hernández d’Elx (UMH) per a la percepció del complement de carrera administrativa, que permetrà al funcionariat de carrera de l’Administració autonòmica accedir a llocs de treball d’aquest centre universitari, i viceversa, sense minoració en les retribucions percebudes.

**Transvasament**

D’altra banda, la consellera de Medi Ambient, Aigua, Infraestructures i Territori, Salomé Pradas, ha assenyalat que “davant de les retallades injustificades d’aigua per a la Comunitat Valenciana, que ja en sumen 24, aquest Consell utilitzarà tots els mecanismes jurídics i polítics necessaris per a fer que aquesta anòmala situació tan perjudicial per a la nostra terra revertisca”.

Pradas s’ha referit a la decisió del Tribunal Suprem de rebutjar la petició de la Regió de Múrcia i de la Diputació d’Alacant de suspendre de manera cautelar els cabals ecològics escalonats al riu Tajo i a l’autorització del Ministeri de Transició Ecològica d’un transvasament des dels embassaments d’Entrepeñas-Buendía, a través de l’aqüeducte Tajo-Segura, de 15 hm³ per al mes de juliol, que, segons la consellera, “és mínim, perquè podia haver assolit els 20 hm³”.

En aquest sentit, la responsable d’Aigua del Consell ha assenyalat que s’ha encarregat a l’Advocacia de la Generalitat iniciar els procediments necessaris per a reparar aquesta situació, “ja que, a diferència de l’anterior executiu, que va realitzar una defensa i unes reclamacions mínimes, l’actual Govern Valencià utilitzarà totes les vies necessàries contra aquestes retallades i junt amb tots els implicats”. Així, Pradas ha destacat “la unitat d’acció” amb totes les administracions i tots els agents socials i econòmics implicats.

**Nomenaments**

Així mateix, el Ple del Consell ha aprovat nomenaments de més alts càrrecs “amb els millors perfils: persones solvents i amb experiència en les seues àrees d’acompliment”, segons ha declarat la portaveu del Govern Valencià.

**Presidència de la Generalitat**

* Secretaria Autonòmica de Relacions Institucionals i Transparència​​​​​​​
  + D.G. de Relacions amb les Corts: Jorge Bellver Casaña
  + DG de Transparència i Participació: José Salvador Tárrega Cervera
  + DG d’Organització i Coordinació Institucional: M. Jesús García Frigols
  + DG de l’Oficina de Premsa de la Presidència: María Teresa Gómez Noguera
* Secretaria Autonòmica del Gabinet del President i Comunicació​​​​​​​
  + DG de Secretaria del Gabinet del President: Pilar Montes Torregrosa
* Advocacia de la Generalitat: Álvaro Martínez Ávila

**Vicepresidència Segona i Conselleria de Serveis Socials, Igualtat i Habitatge**

* DG de Coordinació de la Vicepresidència Segona: Carlos Lirio Ceruelo
* Secretaria Autonòmica d’Igualtat i Diversitat​​​​​​​
  + DG d’Igualtat: Davinia Bono Pozuelo
  + DG de Diversitat: Stephane Soriano Gómez
  + Comissionat per a la lluita contra la violència sobre la dona: Felipe Guillermo del Baño Fernández
* Secretaria Autonòmica del Sistema Sociosanitari:​​​​​​​
  + DG de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials: José Vicente Anaya Roig

**Conselleria de Sanitat**

* Secretaria Autonòmica de Sanitat:​​​​​​​
  + DG d’Atenció Primària: Eva Suárez Vicent
  + DG d’Atenció Hospitalària: María Jesús Arilla Morell
  + DG de Salut Pública: Ruth Usó Talamantes
  + DG de Farmàcia: Elena Gras Colomer
* Secretaria Autonòmica de Planificació, Informació i Transformació Digital:​​​​​​​
  + DG d’Informació Sanitària, Qualitat i Avaluació: Juan Manuel Beltrán Garrido
* Sotssecretaria:
  + DG de Personal: María Amparo Pinazo Gamir
  + DG de Gestió Econòmica i Infraestructures: Pedro Manuel López Redondo

**Conselleria d’Educació, Universitats i Ocupació**

* Secretaria Autonòmica d’Educació:​​​​​​​
  + DG de Personal Docent: Sonia Amelia Sancho Vicente
  + DG de Centres Docents: Jorge Cabo Martínez
  + DG d’Innovació i Inclusió Educativa: María del Rosario Escrig Llinares

**Conselleria de Medi Ambient, Aigua, Infraestructures i Territori**

* Secretaria Autonòmica de Medi Ambient i Territori: Francisco Javier Sendra Mengual​​​​​​​
  + DG d’Urbanisme, Paisatge i Avaluació Ambiental: Miguel Ángel Ivorra Devesa
  + DG de Medi Natural i Animal: Raúl Mérida Gordillo

**Conselleria d’Innovació, Indústria, Comerç i Turisme**

* Secretaria Autonòmica d’Indústria, Comerç i Consum: Felipe Javier Carrasco Torres
* Sotssecretaria: Elena Lumbreras Peláez

Fecha: 28/07/2023